米高五班配額未用完 呢匹雷霆救兵必搏!
2024年04月12日 00:24
東網電視
更多新聞短片
米高鄭現時10場頭馬,呢個非從化倉,仲差6W先上岸,馬季得番3個月,能否趕上尾班車,真係未知之數,不過鄭俊偉在圈中人緣甚好,成日有馬轉入去鄭廐幫手護級,好似早前「自力更生」、「宇宙動力」、「威力星」就拉咗去鄭廐,尚有馬主曾祥顯嘅「桃花多」,早前都加盟鄭俊偉馬房,似乎想幫倉主護級呀,睇番呢隻5歲香港拍賣會馬,過往四班贏過「善傳萬里」,今季初狀態低迷順勢夠吓分,到上次轉去鄭廐首戰已經跑一席第2,當日季軍「勇冠群英」,再出成功補中,可見「桃花多」身在五班有優勢,提提大家,鄭俊偉原來仲有一場五班頭馬配額未用,「桃花多」周末第2場五班田草1200米如果贏到,係計數架,所以呢匹雷霆救兵,絕對係超級戰意,睇吓可唔可以幫鄭俊偉贏到第11W!